Dassie huis te hou met dié vrypostige lasposte nie | Rapport
Oorlog binne, oorlog buite (8)
Sanet: "Ek herken hom dadelik as die motorfiets om die draai kom. Nét Hein sit so. Ek ruk van skrik en snak na my asem."
Op vlerke: Matambeni en ‘n kuiergas in die badkamer Dagbreek die volgende oggend kuier ons met ‘n koffie op die stoep. Vlieg spreeutjies na die braai, sit en pik...
Dassie huis te hou met dié vrypostige lasposte nie
Anita Dagher se hond, Julie, lyk nog erg getraumatiseer nadat ’n dassie haar in die swembad ingestamp het. | Foto: Stephan Dagher
Teen Tafelberg se hange lê hulle luilekker in die son en bekyk die toeriste. Maar in sommige van Johannesburg se suidelike voorstede word dassies ’n yslike probleem.Inwoners van gebiede soos Glenvista, Mulbarton, Bassonia en Mondeor is raadop met dassies wat hul leefruimte binnedring.Een het selfs ’n hond in die swembad laat beland en daar word nou gewik en geweeg hoe om dié probleem hok te slaan.“Maar eintlik kan ons hulle nie kwalik neem nie, nè? Ons het immers húl natuur­like habitat kom oorneem,” sê Dot Atkinson van Glenvista. “En hulle is aan die gang, hoor!” sê ­Harold, Dot se man. “Hulle verniel jou plante, daar is merke teen die heining waaroor hulle klouter, selfs met doringdraad bo-op.”Agter die Atkinsons se huis is ’n koppie met volop rotse en bosse waar dassies aanteel. “Ag, maar die tuinier kla seker nie. Die dassies help hom om die gras te sny en sekere plante te snoei,” lag Dot.Voor op die wa is hulle beslis.“’n Groot dassie sit nou die dag en speel in die voëlbad in die tuin. In dáái bietjie water. En dit het ’n slag gelyk of hy rugslag swem,” sê Dot.In die somer lê die dassies op die plaveisel voor die Atkinson-huis in die son en bak. Hulle ontsien ook nie troeteldiere nie.Anita Dagher van Mulbarton vertel van die noue ontkoming van haar hond, Julie.“’n Dassie was met kleintjies en al in my tuin en my hond het een met sy bek opgetel. “Toe die ma dít sien, het sy die hond met haar kleintjie en al by die swembad ingestamp,” sê Anita. Malcolm Slabbert van Glenvista is erg gefrustreerd. “Ek wou hulle al vergiftig, maar iemand sê toe hulle is ’n bedreigde spesie. Hulle is ’n oorlas en verrinneweer alles. Groot honde jaag hulle darem soms weg.”Slabbert het ook al die Johannesburgse Dieretuin geraadpleeg wat hom aangeraai het om lokvalle te stel. Die raad was om hulle nie na die dieretuin te neem nie, maar hulle vry te laat by koppies en reservate buite die stad.Volgens Nthatisi Modingoane, woordvoerder van die Johannesburgse metroraad, is daar nog geen beslissing oor hoe die dassies uitgedun sal word nie. Daar is die laaste weke gesprekke gevoer met onder meer die polisie en omgewingspesialiste, sê hy.
Die oom wat sy swaer se drie­jarige dogtertjie jare lank seksueel gemolesteer het, is die afgelope week bykans 30 jaar ná sy dade as ’n gryskop-bejaarde tronk toe gestuur.
Naomi Hardy Strydom sê...
Anke, ek voel uit my hart jammer vir dit wat met jou gebeur het. Niks en niemand kan dit ooit uitwis of vergoed daarvoor nie. Ek glo dat God jou in sy arms toevou en vertroos en versterk. Ek wil egter by jou pleit om nie die kerk as n geheel hiervoor verantwoordelik te hou nie. Dit wat Spade Reen voor staan is goed en reg en die wyse waarop God gedien word is volgens my die hooste platvorm wat daar is. Dit is die menslike element in die kerk wat probleme skep en soos Dries tereg se "Noem die name" Hoe anders sal jy ooit die "vrot" appels kan identifiseer en hulle aanspreeklik hou en nie die kerk nie. So kan ons mos verhoed dat sulke dinge weer gebeur en ook dat daar n voorbeeld van hierdie mense gemaak word. Kyk reg oor die wereld hoeveel oorloe en misdade word in die naam van God gemaak. Beteken dit dat God daarvoor verantwoordelik is of die mense. Miskien is dit nou die tyd dat daar vir eens en altyd huis skoon gemaak word in Spade Reen sodat daar van voor af bebou kan word op dit wat moet wees. Ek het die wereld se respek vir oom Fanie Van Vuuren en ek glo dat hy die regte ding sal doen voor God en die mense van Spade Reen. Ten slotte net vir Anke, glo in jouself, wees sterk en weet dat daar mense is wat vir jou lief is en dat daar altyd n Lewende God is wat nie slaap nie en onthou Hy sal wraak neem teen die wat kinders leed aandoen.
PretoriaPowerTech TransformersMarket Related
Great opportunity as Service Advisor at a Well Established Dealership in Cape Town City.
Western CapeService Solutions StaffingR10000 - R12000